Economy of Zambia

Zambia be a developing country, wey na e achieve middle-income status insyd 2011. Thru de first decade of de 21st century, na de economy of Zambia be one of de fastest-growing economies insyd Africa, den ein capital, Lusaka, de fastest-growing city insyd de Southern African Development Community (SADC). Na Zambia ein economic performance stall insyd recent years secof declining copper prices, significant fiscal deficits, den energy shortages. Na de economy be reliant on mineral extraction since de 1920s, in particular copper.

Upon achieving independence, na Zambia get a higher GDP per capita dan almost all sub-Saharan African countries. Over de subsequent decades, na Zambia ein economy contract, in part secof declining copper prices. Since de 2000s, na Zambia ein economy dey grow. As of 2019, na Zambia ein GDP per capita (current international dollars) dey stand at $1,305.00.

Zambia be one of Sub-Saharan Africa ein most urbanized countries. About one-half of de country ein 16 million people concentrate insyd a few urban zones strung along de major transportation corridors, while rural areas be under-populated.

Copper den cobalt dem among Zambia ein main exports, while non-traditional exports dey include cotton, coffee, fresh flowers, burley tobacco, gemstones den maize (corn). Zambia be eligible to export duty-free goods to de United States under de African Growth and Opportunity Act (AGOA); de Act dey allow eligible countries from sub-Saharan Africa to export over 6,400 goods to de United States.

Copper output increase steadily since 2004, secof higher copper prices den de opening of new mines. Na de maize harvest san be good insyd 2005, wey help boost GDP den agricultural exports. Cooperation dey continue plus international bodies on programs make e reduce poverty, wey dey include a new lending arrangement plus de IMF insyd de second quarter of 2004.

 References 

 External links 

 Zambia  latest trade data on ITC Trade Map
 Barbara Gunnell, New Statesman, May 24, 2004, "A conspiracy of the rich"
 CIA World Factbook Zambia
 MBendi Zambia overview
 UNDP in Zambia official site of the United Nations Development Programme in Zambia
 World Development Movement (2004), "Zambia: Condemned to debt"
 World Bank Summary Trade Statistics Zambia

Zambia
Zambia